stanford-oval/wikipedia huggingface dataset:
ทีวี 24
รูปแบบรายการ > รายการยุคทีวี 24

คมข่าว (เที่ยง,ค่ำ)
โอทอป ไทยแลนด์
เอสเอ็มอี มือโปร
วันนี้ที่ปักษ์ใต้
สัปดาห์นี้มีอะไร
คิดเพื่อไทย
เวทีทรรศน์
ที่นี่สระบุรี
สงครามเศรษฐกิจ
คนรักสิ่งแวดล้อม
คุยกับลุงไพร
RECODING THE TRUTH ถอดสลักความจริง
ตรงไปตรงมา
ลูกทุ่งการเมือง
รูปแบบรายการ > ในอดีต

นิวส์รูม (12:00 น. และ 18:30 น.)
อะเวคเคนด์ (Awakened)
ลิฟวิงไทยแลนด์ (Living Thailand)
ดิเอ็กซ์คลูซีฟ (The Exclusive)
เฮลธ์คลับวาไรตี (Health Club Variety)
กริชชีวิตกลับด้าน
เคลียร์ทุกประเด็น (The Clear)
ที่นี่ความจริง รีเทิร์น
ผะหยาภาษิตสะกิดใจ
ตู้ ป.ณ. 24
คนรู้จริง
รามสูร
ศึกมวยไทยใจเกินร้อย
24 นิวส์ (ข่าวภาคดึก,เปลี่ยนชื่อมาจาก เรด 24 นิวส์)
ศึกมวยดีสระบุรี
เหตุการณ์สำคัญที่เกี่ยวข้องกับสถานีฯ > มติ กสท. ให้ระงับออกอากาศ 7 วัน

ต่อมาเมื่อวันที่ 30 มีนาคม พ.ศ. 2558 คณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ลงมติให้ระงับการออกอากาศช่อง ทีวี 24 เป็นเวลา 7 วัน เนื่องจากมีเนื้อหาในบางรายการ ซึ่งขัดต่อประกาศคณะรัฐประหาร ฉบับที่ 97/2557 และฉบับที่ 103/2557 โดยให้มีผลนับตั้งแต่ที่สถานีได้รับหนังสือเตือนจากทาง กสท. โดยสถานีได้รับหนังสือเตือนเมื่อวันที่ 9 เมษายน พ.ศ. 2558 โดยเริ่มหยุดการออกอากาศตั้งแต่วันที่ 11 เมษายน เวลา 00:00 น.เป็นต้นไป ซึ่งก่อนเที่ยงคืนของวันที่ 10 เมษายน พ.ศ. 2558 ทางช่องออกอากาศข่าวภาคดึก (24 News) เป็นรายการสุดท้าย จากนั้นแพร่ภาพคำอวยพร จากคณะผู้ดำเนินรายการ ทีวี 24 เนื่องในเทศกาลสงกรานต์ ต่อด้วยมิวสิกวิดีโอ เพลงลำล่อง "หัวอกพ่อแม่" และอัตลักษณ์ของช่อง จนกระทั่งเวลาประมาณ 23:30 น. จึงเปลี่ยนเป็นภาพกราฟิกแสดงข้อความ แจ้งระงับการออกอากาศ ไว้บนหน้าจอโทรทัศน์ โดยมีนาฬิกาที่มุมจอซ้ายบน ลักษณะเดียวกับการออกอากาศตามปกติ จนถึงเวลาประมาณ 00:00 น. จึงเปลี่ยนอีกครั้ง เป็นภาพทดสอบแถบสี กลางจอมีแถบสีดำแสดงข้อความ "THAICOM SD1" พร้อมทั้งแสดงเวลากำกับใต้ข้อความ
จนกระทั่งวันที่ 16 เมษายน พ.ศ. 2558 หนึ่งวันก่อนกำหนดการระงับการออกอากาศ 7 วัน จะสิ้นสุด สถานีฯ ได้นำเทปบันทึกภาพการแสดงคอนเสิรฺ์ตของ เสก โลโซ มาออกอากาศเพื่อทดลองระบบออกอากาศสดผ่านอินเทอร์เน็ตโดยตรงผ่านเว็บไซต์ของสถานี ในช่วงเวลาประมาณ 21:00 น. ส่วนผู้ที่รับชมผ่านดาวเทียม ยังคงปรากฏภาพทดสอบตามปกติ
เมื่อถึงเวลา 00:01 น. ของวันที่ 18 เมษายน พ.ศ. 2558 เสียงบิปที่ดังตลอดต่อเนื่องมา 7 วันก็เงียบลง พร้อมกับเปลี่ยนภาพเข้าสู่ภาพกราฟิกแสดงข้อความ แจ้งการกลับมาออกอากาศอีกครั้ง โดยมีข้อความลักษณะเดียวกับภาพทดสอบของไทยพีบีเอส โดยมีนาฬิกาที่มุมจอซ้ายบน ลักษณะเดียวกับการออกอากาศตามปกติ และต่อจากนั้น เริ่มออกอากาศอัตลักษณ์ของช่อง ต่อด้วยมิวสิกวีดีโอต่างๆ เริ่มจากเพลง "คิดถึงจัง" ของ อริสมันต์ พงษ์เรืองรอง ต่อจากนั้นเวลาประมาณ 00:20 น. ออกอากาศภาพยนตร์แอนิเมชัน "ตาดูดาว เท้าติดดิน" จนถึงเวลาประมาณ 03:26 น. จึงเริ่มนำเทปรายการเก่ามาแยซ้ำ ซึ่งมีการแสดงนาฬิกา อัตลักษณ์ของสถานี และแถบอักษรข่าววิ่งเช่นเดียวกับการออกอากาศตามปกติ จนกระทั่งถึงเวลา 06:00 น. จึงเข้าสู่รายการตามผังปกติ จนถึงเวลา 08:00 เริ่มเคารพธงชาติ ต่อจากนั้นจึงเริ่มออกอากาศรายการสดรายการแรกคือรายการ "รามสูร" โดยมีผู้ดำเนินรายการคือ อนุสรณ์ เอี่ยมสะอาด และวิทยากรประจำรายการ คือ พายัพ ปั้นเกตุ และ ขนิษฐา รัฐกาญจน์
เหตุการณ์สำคัญที่เกี่ยวข้องกับสถานีฯ > สัญญาณขัดข้อง

เมื่อวันที่ 13 มีนาคม 2560 เวลา 20.55 ในระหว่างการออกอากาศรายการ คิดเพื่อไทย ซึ่งเชิญนาย เรืองไกร ลีกิจวัฒนะ ในประเด็นการเก็บภาษีหุ้นชินคอร์เปอเรชัน ได้ปรากฏภาพหน้าจอของโทรทัศน์รวมการเฉพาะกิจแห่งประเทศไทย ซึ่งส่งผลให้ผู้ที่รับชมช่อง TV24 เข้าใจผิดว่ามีการถ่ายทอดสดจากทางโทรทัศน์รวมการเฉพาะกิจฯ  ทั้งๆที่ช่องอื่นๆ ยังคงเสนอรายการตามปกติ จนกระทั่งเวลา 21.02 น.สัญญาณจึงกลับเข้าสู่รายการปกติ
เหตุการณ์สำคัญที่เกี่ยวข้องกับสถานีฯ > กสทช. พักใช้ใบอนุญาตครั้งที่ 2

เมื่อวันที่ 23 พฤศจิกายน พ.ศ. 2560 คณะกรรมการกิจการกระจายเสียงและกิจการโทรทัศน์ (กสท.) ในคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีคำสั่งให้ระงับการออกอากาศช่อง ทีวี 24 เป็นเวลา 30 วัน เนื่องจากมีเนื้อหาในบางรายการ ซึ่งขัดต่อเงื่อนไขการอนุญาตประกอบกิจการ โดยให้มีผลตั้งแต่วันที่ 24 พฤศจิกายน พ.ศ. 2560  ซึ่งก่อนเที่ยงคืนของวันที่ 23 พฤศจิกายน ปีเดียวกัน ทางช่องออกอากาศเทปบันทึกภาพรายการคมข่าวค่ำ 18:30 น.  เป็นรายการสุดท้าย จากนั้นแพร่ภาพสปอตโฆษณาต่างๆ ของทางสถานีจนกระทั่งเวลาประมาณ 23:30 น. จึงเปลี่ยนเป็นภาพกราฟิกแสดงข้อความ แจ้งระงับการออกอากาศ ไว้บนหน้าจอโทรทัศน์ จนถึงเวลาประมาณ 00:04 น. เริ่มต้นการออกอากาศภาคออนไลน์ของทีวี 24 โดยรายการแรก คือ รายการ MANCATION โดยเป็นการออกอากาศรายการต่างๆ ของสถานีตามผังปกติ เพียงแต่ไม่มีการออกอากาศของรายการข่าว เนื่องจากหลังจากคำสั่งพักใช้ใบอนุญาตมีผล สถานีฯได้ให้พนักงานทั้งหมดหยุดการทำงานชั่วคราว ยกเว้นกองบรรณาธิการสื่อสังคมออนไลน์ ที่ยังคงเสนอข่าวสารตามปกติ โดยรายการข่าวจะกลับมาออกอากาศในภาคออนไลน์ในวันที่  4 ธันวาคม พ.ศ. 2560
ทั้งนี้ สถานีได้กลับมาออกอากาศรายการข่าวอีกครั้งในวันที่ 22 ธันวาคม พ.ศ. 2560 เวลา 12:00 น. โดยเริ่มด้วยรายการคมข่าวเที่ยง โดยผู้ประกาศในวันนั้น คือ นพวรรณ ดุจศรีวัชร์ และ ประสิทธิ์ชัย คำบาง ซึ่งก็ได้ทดลองนำเสนอข่าวในรูปแบบใหม่สองครั้ง จนกระทั่งในวันที่ 25 ธันวาคม พ.ศ. 2560 เวลา 00:01 น. ทีวี 24 ได้กลับมาออกอากาศอีกครั้งในทุกช่องทาง ซึ่งเลื่อนมาจากกำหนดเดิมหลังจากคำสั่งพักใช้ใบอนุญาตสิ้นสุดลง เพื่อให้เวลาสถานีฯได้เตรียมการออกอากาศให้เรียบร้อย โดยเริ่มจากไอเดนท์สถานี โฆษณาของสถานี และไอเดนท์พิเศษเนื่องในวันคริสต์มาส ก่อนจะเริ่มรายการแรก เป็นรายการฉายซ้ำ คือรายการ เพื่อชุมชน  รวมระยะเวลาพักใช้ใบอนุญาต 4 สัปดาห์ 3 วัน
ผู้ประกาศข่าวและพิธีกร

ทัศน์วิไล ทิพกนก (ปิ๊กกี้)
นายแพทย์ ประสงค์ บูรณ์พงศ์
ผุสดี กลิ่นทอง (อาจารย์เป้าสิงห์บุรี)
อรรถชัย อนันตเมฆ (ตั้งแต่ พ.ศ.2566)
รองศาสตราจารย์ สุดสงวน สุธีสร (ตั้งแต่ พ.ศ.2566)
รัชนี ศรีพล
แนนซี่ ทรัพย์สมัย
สมยศ พฤกษาเกษมสุข
บูรพา เล็กล้วนงาม
พิเชียร อำนาจวรประเสริฐ
พิสุทธิ์ อำนาจวรประเสริฐ
กันตภณ อนุวรรณ (ปัจจุบันย้ายไปวอยซ์ทีวี)
เชือก โชติช่วย (ปัจจุบันดำรงตำแหน่งหัวหน้าพรรคไทยมหารัฐพัฒนา)
ตรีชฎา ศรีธาดา (ปัจจุบันย้ายไปสถานีโทรทัศน์ตรงไปตรงมา และ เป็นรองโฆษกพรรคเพื่อไทย)
ทวีศักดิ์ เห็นครบ
ธเนศ ศรีวิรัญ
นพวรรณ ดุจศรีวัชร์
ประสิทธิ์ชัย คำบาง (ปัจจุบันย้ายไปวอยซ์ทีวี)
อัญชลี พยัคฆโส
อนุรักษ์ พุ่มพวง
วิศรุต บุญญา (ปัจจุบันเป็นผู้ลงเสียงในรายการ "สุมหัวคิด" ทางวอยซ์ทีวี)
ร้อยตรี หม่อมหลวงณัฏฐกรณ์ เทวกุล (ปัจจุบันย้ายไปวอยซ์ทีวี)
อรุโณทัย ศิริบุตร (ปัจจุบันย้ายไปพีซทีวี)
ชุติมา กุมาร (ย้ายไปพีซทีวี ปัจจุบันเป็นสมาชิกพรรคเพื่อชาติ)
เอกวรัญญู อัมระปาล (ปัจจุบันไปดำรงตำแหน่งโฆษกกรุงเทพมหานคร)
พัชยา มหัทธโนธรรม (ปัจจุบันย้ายไปวอยซ์ทีวี)
ศุภรัตน์ นาคบุญนำ (ปัจจุบันไปประกอบอาชีพเกษตรกรที่บ้านไร่ศุภรัตน์)
เกศศิริ เรืองกาญจนเศรษฐ์ (ปัจจุบันไปดำรงตำแหน่งรองโฆษกพรรคเสรีรวมไทย)
นันทวัฒน์ กิ่งนอก (ปัจจุบันเป็นพิธีกรอิสระ)
ผู้ประกาศข่าวและพิธีกร > วิทยากร

อดิศร เพียงเกษ (ปัจจุบันดำรงตำแหน่งสมาชิกสภาผู้แทนราษฎรสังกัดพรรคเพื่อไทย)
จตุพร พรหมพันธุ์ (ปัจจุบันย้ายไปพีซทีวี)
ณัฐวุฒิ ใสยเกื้อ (สมาชิกพรรคเพื่อไทย และ ปัจจุบันย้ายไปทำโทรทัศน์ออนไลน์ในเพจของตัวเอง)
ธิดา ถาวรเศรษฐ (ปัจจุบันย้ายไปจัดรายการUDD news Thailand ของ นปช. ออกอากาศทางยูทูบ)
สุนัย จุลพงศธร (ปัจจุบันลี้ภัยการเมืองในต่างประเทศและทำช่องโทรทัศน์ออนไลน์ "สุนัยทีวี"ออกอากาศทางยูทูบ)
สมคิด เชื้อคง (ปัจจุบันอยู่เพจตรงไปตรงมาทีวีและดำรงตำแหน่งสมาชิกพรรคเพื่อไทย)
พลโท ดร.พงศกร รอดชมภู (ปัจจุบันเป็นข้าราชทหารการบำนาญ)
นคร มาฉิม (ปัจจุบันอยู่เพจตรงไปตรงมาทีวีและเป็นสมาชิกพรรคเพื่อไทย)
อาคม สุวรรณพ(ปัจจุบันอยู่รายการตรงไปตรงมาทีวีออกอากาศทางยูทูบ)
จำนงค์ ไชยมงคล (ปัจจุบันอยู่รายการตรงไปตรงมาทีวีออกอากาศทางยูทูบ)
ไพโรจน์ อิสระเสรีพงษ์ (ปัจจุบันดำรงตำแหน่งสมาชิกพรรคเพื่อไทย)
ธีรรัตน์ สำเร็จวาณิชย์ (ปัจจุบันดำรงตำแหน่งสมาชิกสภาผู้แทนราษฎรกรุงเทพมหานคร พรรคเพื่อไทย)
จิรายุ ห่วงทรัพย์ (ปัจจุบันดำรงตำแหน่งสมาชิกพรรคเพื่อไทย)
การุณ โหสกุล (ปัจจุบันดำรงตำแหน่งสมาชิกพรรคไทยสร้างไทย)
พายัพ ปั้นเกตุ (อดีตสมาชิกพรรคไทยรักษาชาติ)
วิบูลย์ แช่มชื่น
ลีลาวดี วัชโรบล (ปัจจุบันดำรงตำแหน่งสมาชิกพรรคเพื่อไทย)
ลดาวัลลิ์ วงศ์ศรีวงศ์ (ปัจจุบันดำรงตำแหน่งหัวหน้าพรรคเสมอภาค)
ชลิดา พะละมาตย์ (ปัจจุบันดำรงตำแหน่งประธานมูลนิธิเป็นหนึ่ง)
แหล่งข้อมูลอื่น

สถานีโทรทัศน์ออนไลน์ทีวี24 ที่ยูทูบ
สถานีโทรทัศน์ออนไลน์เอสซีทีวี ที่ยูทูบ
สถานีโทรทัศน์ออนไลน์เอสโอทีวี ที่ยูทูบ
สถานีโทรทัศน์ออนไลน์ตรงไปตรงมา ที่ยูทูบ
สถานีโทรทัศน์ออนไลน์โพลิติก้า ที่ยูทูบ
สถานีเพลงออนไลน์นุช พจมาน ที่ยูทูบ
สถานีโทรทัศน์ออนไลน์เอเชียอัปเดต(สำหรับรับชมย้อนหลัง) ที่ยูทูบ
รายการเล่าสู่กันฟัง TV24(สำหรับรับชมย้อนหลัง) ที่ยูทูบ
Clip Thai(สำหรับรับชมย้อนหลัง) ที่ยูทูบ
ปลายทาง สว่าง(สำหรับรับชมย้อนหลัง) ที่ยูทูบ
เว็บไซด์ทางการของโพลิติก้า
เว็บไซด์ทางการของThailand record
สนธิสัญญาพอร์ตสมัท

| สนธิสัญญาสันติภาพญี่ปุ่น-รัสเซีย |
| --- | --- |
ประเภท: สนธิสัญญาสันติภาพ
วันลงนาม: 5 กันยายน ค.ศ. 1905
ที่ลงนาม: อู่ต่อเรือพอร์ตสมัท, รัฐนิวแฮมป์เชียร์, สหรัฐอเมริกา
วันตรา: 5 กันยายน ค.ศ. 1905
วันมีผล: 25 พฤศจิกายน ค.ศ. 1905
ผู้ลงนาม:  เซียร์เก วิตเต    โรมัน โรเซ็น   โคมูระ จูตาโร    ทากาฮิระ โคโงโร
ภาคี:  จักรวรรดิรัสเซีย  จักรวรรดิญี่ปุ่น
ภาษา: อังกฤษ
สนธิสัญญาพอร์ตสมัท (อังกฤษ: Treaty of Portsmouth) เป็นสนธิสัญญาสันติภาพ ซึ่งเกิดขึ้นภายหลังจากที่สงครามรัสเซีย-ญี่ปุ่น ในปี 1904-1905 จบลงโดยที่มีจักรวรรดิญี่ปุ่นเป็นฝ่ายได้รับชัยชนะ โดยสนธิสัญญานี้มีการลงนามและประทับตรา ณ อาคารในอู่ต่อเรือพอร์ตสมัทของกองทัพเรือสหรัฐอเมริกา เมื่อวันที่ 5 กันยายน 1905 และคณะองคมนตรีแห่งสมเด็จพระจักพรรดิได้ให้สัตยาบัน เมื่อวันที่ 4 ตุลาคม 1905
สงครามรัสเซีย-ญี่ปุ่นในปี 1904-1905 ถือเป็นสงครามครั้งใหญ่ครั้งแรกที่เกิดขึ้นในศตวรรศที่ 20 ฝ่ายหนึ่งมีกองทัพบกที่ใหญ่ที่สุดในโลกอย่างจักรวรรดิรัสเซีย และฝ่ายที่มีกองทัพเรือที่แข็งแกร่งที่สุดในเอเชียตะวันออกอย่างจักรวรรดิญี่ปุ่น
การเจรจา

การเจรจามีขึ้นจากการที่ประธานาธิบดีทีโอดอร์ โรเซอเวลต์แห่งสหรัฐฯ ได้เชิญทั้งสองชาติมาจัดการเจรจากันที่สถานที่ที่เป็นกลาง อย่างรัฐนิวแฮมป์เชียร์ อันเป็นผลมาจากความพยายามของผู้ว่าการ แมคเลน ที่อยากจะให้พอร์ทสมัธเป็นสถานที่ที่มีการลงนามสนธิสัญญาระหว่างประเทศในสหรัฐอเมริกาเป็นครั้งแรก
ผู้แทนในการลงนามครั้งนี้ ได้แก่ เซียร์เก วิตเต (Серге́й Ви́тте) และ โรมัน โรเซ็น (Роман Розен) จากฝ่ายรัสเซีย กับ โคมูระ จูตาโร และ ทากาฮิระ โคโงโร จากญี่ปุ่น และมีเหล่าทูตานุทูตจากนิวแคสเซิลในรัฐนิวแฮมป์เชียร์ ร่วมเป็นสักขีพยาน
สำหรับการเจรจานั้น มีขึ้นที่อาคาร General Stores ในฐานทัพเรือ ซึ่งบรรดาเฟอร์นิเจอร์ไม้มะฮอกกานีในการเจรจาครั้งนี้ ถูกจัดไว้แบบเดียวกับห้องประชุมรัฐบาลในทำเนียบขาว และถูกส่งมาจากวอชิงตัน ดี.ซี.
สำหรับข้อตกลงร่วมกันในสนธิสัญญา ทั้งญี่ปุ่นและรัสเซีย ต่างตกลงที่จะปล่อยแมนจูเรีย คืนแก่เจ้าของที่แท้จริงคือจีน แต่ญี่ปุ่น ขอเช่าคาบสมุทรเหลียวตง (ประกอบด้วยเมืองพอร์ตอาเธอร์ และ ต้าเหลียน) ตลอดจนเช่าทางรถไฟของรัสเซียในภาคใต้ของแมนจูเรีย เพื่อการเข้าถึงทรัพยากรสำคัญทางยุทธศาสตร์ และญี่ปุ่น ยังได้ครอบครองพื้นที่ครึ่งหนึ่งทางใต้ของเกาะซาฮาลินจากรัสเซีย ทั้งหมดนี้ในทางพฤติการณ์ เท่ากับว่าจักรวรรดิญี่ปุ่นได้เข้าปกครองดินแดนแมนจูเรีย
แหล่งข้อมูลอื่น

The Treaty of Portsmouth, 1905, Russo-Japanese War (อังกฤษ) (ข้อความฉบับจริงในหนังสือสนธิสัญญา)
Portsmouth Peace Treaty website of the Japan-America Society of New Hampshire เก็บถาวร 2019-05-05 ที่ เวย์แบ็กแมชชีน (อังกฤษ)
The Museum Meiji Mura เก็บถาวร 2016-11-09 ที่ เวย์แบ็กแมชชีน
Imperial rescript endorsing the treaty of Portsmouth (from the National Archives of Japan)
การเจรจาสนธิสัญญาพอร์ตสมัท โต๊ะที่ใช้จัดการเจรจา ปัจจุบันอยู่ที่พิพิธภันฑ์เมจิ-มุระ ในจังหวัดไอชิ
ทวี อัมพรมหา

ทวี อัมพรมหา หรือ ขาวผ่อง สิทธิชูชัย เป็นนักมวยชาวไทยคนแรกที่ได้เหรียญเงินจากการแข่งขันชกมวยในโอลิมปิก ครั้งที่ 23 ที่นครลอสแอนเจลิส ประเทศสหรัฐอเมริกา  เมื่อวันที่ 12 สิงหาคม พ.ศ. 2527  เมื่อแพ้ต่อ เจอร์รี่ เพจ นักมวยชาวอเมริกันเจ้าถิ่น ในการชกรอบชิงชนะเลิศ ได้ครองเหรียญเงิน ถือเป็นนักกีฬาชาวไทยคนแรกที่มีโอกาสได้เข้าชิงเหรียญในการแข่งขันกีฬาโอลิมปิก เป็นคนที่ 2 ต่อจาก พเยาว์ พูนธรัตน์
ประวัติ

ทวี อัมพรมหา  เกิดเมื่อวันที่ 15 พฤศจิกายน  พ.ศ. 2502 ที่ตำบลบ้านแลง  อำเภอเมือง จังหวัดระยอง   เป็นบุตรของนายสง่า - นางถวิล  อัมพรมหา สมรสกับนางณัชทิภา อัมพรมหา มีบุตรชายชื่อ ชยุตม์ อัมพรมหา (ชื่อเล่น : วิน) สำเร็จการศึกษาจากมหาวิทยาลัยธรรมศาสตร์ และบุตรสาวชื่อ พชรกมล อัมพรมหา (ชื่อเล่น : น้ำหวาน) สำเร็จการศึกษาจากมหาวิทยาลัยเกษตรศาสตร์ (เกียรตินิยม) และเมื่อวันที่ 10 มี.ค.61 ทวี อัมพรมหา ได้รับพระราชทานปริญญาบัตรบัณฑิตกิตติมศักดิ์ ในสาขาวิชามวยไทยศึกษาและพลศึกษาจาก ม.ราชภัฏหมู่บ้านจอมบึง ในฐานะผู้มีองค์ความรู้ทางด้านมวยไทย และสามารถถ่ายทอดศิลปะมวยไทยทั้งในและต่างประเทศได้อย่างสัมฤทธิ์ผล
ประวัติ > นักมวยไทยชื่อดัง

ทวี อัมพรมหา เริ่มชกมวยไทยครั้งแรกเมื่ออายุได้ 15 ปี ใช้ชื่อในการชกมวยไทยว่า ขาวผ่อง สิทธิชูชัย สังกัดค่ายมวยสิทธิชูชัยของ ครูชีพ เพียรพยายาม  เป็นนักมวยที่มีชื่อเสียงในสังเวียนภาคตะวันออก มีชื่อติดอันดับของสนามมวยเวทีลุมพินี เมื่อ พ.ศ. 2518 จนได้เข้ามาชกที่สนามมวยเวทีลุมพินี ตั้งแต่ พ.ศ. 2519 – 2525 เคยชกชนะนักมวยที่มีชื่อเสียงหลายคน เช่น แสงศักดา กิตติเกษม ขุนพลน้อย เกียรติสุริยา น่านฟ้า สีหราชเดโช รักแท้ เมืองสุรินทร์ ผุดผาดน้อย วรวุฒิ วิชาญน้อย พรทวี ผลัดแพ้ชนะกับสกัด พรทวี ดีเซลน้อย ช.ธนสุกาญจน์ และครองแชมป์รุ่นเฟเธอร์เวท (126 ปอนด์) ทวีชกมวยไทยครั้งสุดท้ายเมื่อ 27 กุมภาพันธ์ พ.ศ. 2527 ชนะคะแนน ครองศักดิ์  ณ ธีรวงศ์
ประวัติ > มวยสากลสมัครเล่น: เหรียญเงินโอลิมปิก

ต่อมา  ร.ท.ไฉน ผ่องสุภา ได้ชักชวนให้หันมาชกมวยสากลสมัครเล่น ทวีเริ่มชกมวยสากลสมัครเล่นตั้งแต่ พ.ศ. 2524 ขึ้นชกในนามของสโมสรโอสถสภา สามารถคว้าแชมป์มวยสากลชิงแชมป์ประเทศไทย และอีกหลายรายการ เช่น เหรียญเงินเอเชียนเกมส์ 1982 ที่ประเทศอินเดีย, เหรียญทองซีเกมส์ 1983 ที่ประเทศสิงคโปร์  ทำให้ได้มีโอกาสไปชกมวยโอลิมปิกที่ สหรัฐอเมริกาเมื่อ พ.ศ. 2527 เป็นครั้งแรก
ทวีได้ไปชกในรุ่นไลท์เวลเตอร์เวท รอบแรก ชนะ จัสซัล ปราดัน จากอินเดีย เมื่อ 29 กรกฎาคม พ.ศ. 2527 รอบสอง ชนะ ชาร์ลส์ โอวิโซ จากเคนยา เมื่อ 1 สิงหาคม พ.ศ. 2527 รอบสาม ชนะ เดฟ กริฟฟิท จาก สหราชอาณาจักร เมื่อ 2 สิงหาคม พ.ศ. 2527 รอบ 8 คนสุดท้าย ชนะ จอร์จ มายโซเนต จากเปอร์โตริโก เมื่อ 7 สิงหาคม พ.ศ. 2527  รอบรองชนะเลิศ ชนะ มีร์เซีย ฟุลเกอร์ จากโรมาเนีย เมื่อ 9 สิงหาคม พ.ศ. 2527 รอบชิงชนะเลิศ แพ้ เจอร์รี เพจ จากสหรัฐ เมื่อ 11 สิงหาคม พ.ศ. 2527 ได้เหรียญเงิน จากผลงานนี้ บริษัทโอสถสภาจึงรับทวีเข้าทำงานในตำแหน่งหัวหน้าฝ่ายประชาสัมพันธ์จนถึงปัจจุบัน
และเมื่อได้เหรียญเงินมาแล้ว ทวีกลายเป็นนักมวยชื่อดัง ได้มีผู้สร้างภาพยนตร์สร้างภาพยนตร์ชีวประวัติของ ทวี อัมพรมหา ด้วย ในชื่อ ขาวผ่อง เจ้าสังเวียน นำแสดงโดย ทวี อัมพรมหา, ล้อต๊อก, ศรินทิพย์ ศิริวรรณ, จุ๋มจิ๋ม เข็มเล็ก
ปัจจุบัน ทวี อัมพรมหา ทำงานอยู่ฝ่ายประชาสัมพันธ์และการตลาด บริษัทโอสถสภา จำกัด เป็นผู้บริหารทีมฟุตบอลของบริษัทด้วย คือ ทีมโอสถสภา และเป็นผู้ฝึกสอนมวยสากลสมัครเล่นให้กับนักมวยทีมชาติลาว อีกทั้งยังเป็นผู้บรรยายร่วมในรายการ ศึกจ้าวมวยไทย รายการถ่ายสอดการชกมวยไทยทางช่อง 3 รวมถึงเป็นพิธีกรเสริมในรายการศึกมวยไทยลุมพินีเกริกไกร ทาง ช่อง 5 ในบางสัปดาห์แทนที่พินิจ พลขัน ที่ติดภารกิจไม่สามารถมาทำหน้าที่ได้ จนกระทั่งรายการนั้นย้ายไปถ่ายทอดสดทาง ช่อง 9 เอ็มคอตเอชดี และเปลี่ยนชื่อรายการ ทวีจึงเข้ามาร่วมบรรยายเต็มตัว  และร่วมแสดงในฐานะนักแสดงประกอบ หรือรับเชิญในภาพยนตร์หรือละครโทรทัศน์เรื่องต่าง ๆ ด้วย
ผลงาน > ละครโทรทัศน์

| ปี พ> ศ. | เรื่อง | ออกอากาศ | รับบทเป็น | หมายเหตุ |
| --- | --- | --- | --- | --- |
| 2538 | ร่มฉัตร | ช่อง 3 | ขุนชัยโชคชกดี |  |
| 2539 | รักเดียวของเจนจิรา | ช่อง 3 | สมาน | รับเชิญ |
| 2539 | นายขนมต้ม | ช่อง 7 | พ่อศร |  |
| 2542 | สาวน้อยประแป้ง | ช่อง 3 | จ่าโพธิ์ทอง ชายแสงหาญ |  |
| 2554 | เสือสั่งฟ้า | ช่อง 7 | ครูเซียนช้าง |  |
| 2555 | ศีล 5 คนกล้าท้าอธรรม | ช่อง 5 |  |  |
| 2557 | ลูกผู้ชายหัวใจเข้ม | ช่อง 7 | ครูลพ (ครูมวยลพบุรี) | รับเชิญ |
| 2558 | คาดเชือก | ช่อง 7 | ครูจรัล | รับเชิญ |
| 2559 | ลูกผู้ชายเลือดเดือด | ช่อง 3 | ครูแก้ว |  |
| 2560 | เชลยศึก | ช่อง 8 | นายบ่อน |  |
| 2564 | แด่คุณพ่อด้วยแข้งขวา | Thairath TV | พิธีกรรายการมวยไทย แชมป์เปี้ยนชิพ มวยไทย สเตเดี้ยม | รับเชิญ |
ผลงาน > ผลงานละครชุด

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2547 | วัยซนคนมหัศจรรย์ | ช่อง ITV |  | รับเชิญ |
ผลงาน > ซิทคอม

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 25 |  | ช่อง |  |  |
| 25 |  | ช่อง |  |  |
ผลงาน > ผลงานละครเวที

| ปี พ> ศ. | เรื่อง | สถานที่จัดการแสดง | บทบาท | หมายเหตุ |
| --- | --- | --- | --- | --- |
| 25 |  | ภัทราวดีเธียเตอร์ |  |  |
| 25 |  | ช่อง |  |  |
ผลงาน > ภาพยนตร์

| ภาพยนตร์ |
| --- | --- | --- | --- |

| พ.ศ. | เรื่อง | รับบทเป็น | หมายเหตุ |
| พ.ศ. 2527 | ขาวผ่องจ้าวสังเวียน |  |  |
ผลงาน > ผลงานพิธีกร

รายการ ศึกจ้าวมวยไทย (BOSS BOXING 2000 CO., LTD.) (พิธีกรร่วม ดำรงค์ ต่ายทอง (สมิงขาว เดลินิวส์), องอาจ ใจทัศน์กุล (พี่ใหญ่), เชื้อชาย นิลกาญจน์ (นก ปัตตานี), ประสิทธิ์ ดิษฐ์อำไพ (แจ็ค สยามกีฬา), ศิรินทรา นิยากร (ทรา) ทุกวันเสาร์ เวลา 12.15 น.- 14.10 น. ทาง ช่อง 3 (เริ่มวันเสาร์ที่ 8 เดือนพฤษภาคม พ.ศ. 2536)
รายการ ศึกมวยไทยลุมพีนี TKO (WORLD SPORT GROUP CO., LTD.) (พิธีกรร่วม ดำรงค์ ต่ายทอง (สมิงขาว เดลินิวส์), พินิจ พลขัน (Mr.ป๋อง)) ทุกวันเสาร์ เวลา 16.00 น.- 18.00 น. ทาง ช่อง 9 (เริ่มวันเสาร์ที่ 17 เดือนกันยายน พ.ศ. 2559)
แหล่งข้อมูลอื่น

เทปการชกชิงเหรียญทองโอลิมปิก 1984
ทวี อัมพรมหา ที่เฟซบุ๊ก
| ด ค กนักกีฬาทีมชาติไทยที่ได้เหรียญรางวัลโอลิมปิก |
| --- | --- | --- |
ฤดูร้อน 1976  1984  1988  1992  1996  2000  2004  2008  2012  2016  2020  2024
|  เหรียญทอง |  สมรักษ์ คำสิงห์  วิจารณ์ พลฤทธิ์  อุดมพร พลศักดิ์  ปวีณา ทองสุก  มนัส บุญจำนงค์  ประภาวดี เจริญรัตนธารากูล  สมจิตร จงจอหอ  โสภิตา ธนสาร  สุกัญญา ศรีสุราช  พาณิภัค วงศ์พัฒนกิจ (2 เหรียญ)  |  |
|  เหรียญเงิน |  ทวี อัมพรมหา  วรพจน์ เพชรขุ้ม  บุตรี เผือดผ่อง  มนัส บุญจำนงค์  พิมศิริ ศิริแก้ว (2 เหรียญ)  แก้ว พงษ์ประยูร  เทวินทร์ หาญปราบ  กุลวุฒิ วิทิตศานต์  ธีรพงศ์ ศิลาชัย  วีรพล วิชุมา  |  |
|  เหรียญทองแดง |  พเยาว์ พูลธรัตน์  ผจญ มูลสัน  อาคม เฉ่งไล่  วิชัย ราชานนท์  พรชัย ทองบุราณ  เกษราภรณ์ สุตา  อารีย์ วิรัฐถาวร  วันดี คำเอี่ยม (2 เหรียญ)  เยาวภา บุรพลชัย  เพ็ญศิริ เหล่าศิริกุล  สุริยา ปราสาทหินพิมาย  ชนาธิป ซ้อนขำ  ศิริภุช กุลน้อย  สินธุ์เพชร กรวยทอง  พาณิภัค วงศ์พัฒนกิจ  สุดาพร สีสอนดี  จันทร์แจ่ม สุวรรณเพ็ง  สุรจนา คำเบ้า  |  |
ประเทศยูโกสลาเวียในโอลิมปิกฤดูร้อน 1936

| ประเทศยูโกสลาเวีย ในโอลิมปิกฤดูร้อน 1936 |
| --- | --- |
ธงชาติราชอาณาจักรยูโกสลาเวีย
รหัสประเทศ: YUG
เอ็นโอซี: คณะกรรมการโอลิมปิกยูโกสลาเวีย
ณ เบอร์ลิน, นาซีเยอรมนี 1–16 สิงหาคม ค.ศ. 1936
นักกีฬา: 93 คน  ใน 13 ชนิดกีฬา
ผู้เชิญธงชาติ: Milan Stepišnik
เหรียญ อันดับ 25:  ทอง 0 เงิน 1 ทองแดง 0 รวม 1 
การเข้าร่วมแข่งขันโอลิมปิกฤดูร้อน
1920 1924 1928 1932 1936 1948 1952 1956 1960 1964 1968 1972 1976 1980 1984 1988 1992 1996 2000
การเข้าร่วมในนามของชาติอื่น
 เซอร์เบีย (1912, 2008–)  โครเอเชีย (1992–)  สโลวีเนีย (1992–)  บอสเนียและเฮอร์เซโกวีนา (1992 S–)  ทีมอิสระ (ฤดูร้อน 1992)  มาซิโดเนียเหนือ (1996–)  เซอร์เบียและมอนเตเนโกร (1996–2006)  มอนเตเนโกร (2008–)  คอซอวอ (2016–)
ประเทศยูโกสลาเวีย เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติยูโกสลาเวียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 93 คน ใน 13 ชนิดกีฬา ผลการแข่งขันครั้งนี้ประเทศยูโกสลาเวียได้รับเหรียญเงิน เพียงเหรียญเดียว
นักกีฬาที่ได้รับเหรียญรางวัล

บทความหลัก: สรุปเหรียญโอลิมปิกฤดูร้อน 1936
| เหรียญ | นักกีฬา | กีฬา | รายการ |
| --- | --- | --- | --- |
| 2 ! เงิน | Leon Štukelj | Gymnastics | Men's rings |
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
กรีฑา

บทความหลัก: กีฬากรีฑาในโอลิมปิกฤดูร้อน 1936
ผลการแข่งขันดังนี้ :
| นักกีฬา | รายการ | รอบคัดเลือก> ผล | รอบคัดเลือก> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- |
ดูเพิ่ม

ประเทศยูโกสลาเวียในโอลิมปิก
รายชื่อผู้เชิญธงชาติยูโกสลาเวียในโอลิมปิก
รายชื่อนักกีฬายูโกสลาเวียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูร้อน 1936 ที่ เบอร์ลิน นาซีเยอรมนี |
| --- | --- |
แอฟริกา:   อียิปต์   แอฟริกาใต้ 
อเมริกา:   อาร์เจนตินา   เบอร์มิวดา   โบลิเวีย   บราซิล   แคนาดา   ชิลี   โคลอมเบีย   คอสตาริกา   เม็กซิโก   เปรู   สหรัฐ   อุรุกวัย 
เอเชีย:   อัฟกานิสถาน   ไต้หวัน   อินเดีย   ญี่ปุ่น   ฟิลิปปินส์   ตุรกี 
ยุโรป:   ออสเตรีย   เบลเยียม   บัลแกเรีย   เชโกสโลวาเกีย   เดนมาร์ก   เอสโตเนีย   ฟินแลนด์   ฝรั่งเศส   เยอรมนี   สหราชอาณาจักร   กรีซ   ฮังการี   ไอซ์แลนด์   อิตาลี   ลัตเวีย   ลีชเทินชไตน์   ลักเซมเบิร์ก   มอลตา   โมนาโก   เนเธอร์แลนด์   นอร์เวย์   โปแลนด์   โปรตุเกส   โรมาเนีย   สวีเดน   สวิตเซอร์แลนด์   ยูโกสลาเวีย 
โอเชียเนีย:   ออสเตรเลีย   นิวซีแลนด์
สุนิสา สุขบุญสังข์

| สุนิสา สุขบุญสังข์ |
| --- | --- |

ข้อมูลพื้นฐาน
ชื่อเกิด: พีรญา สุขบุญสังข์
รู้จักในชื่อ: อ้อม
เกิด: 11 พฤษภาคม พ.ศ. 2517 (50 ปี)
แนวเพลง: ป็อป, ร็อก
อาชีพ: นักร้อง นักแสดง พิธีกร ดีเจ นักจัดรายการวิทยุ
ช่วงปี: พ.ศ. 2533 - ปัจจุบัน
ค่ายเพลง: คีตา เรคคอร์ดส จีเอ็มเอ็ม แกรมมี่
สุนิสา สุขบุญสังข์ (เกิด 11 พฤษภาคม พ.ศ. 2517) ชื่อเล่น อ้อม เป็น นักร้อง, นักแสดง, พิธีกร และดีเจประจำบริษัท เอ-ไทม์ มีเดีย จำกัด
ประวัติ

อ้อม สุนิสา เริ่มเข้าวงการบันเทิงเมื่อสมัยเรียนชั้นมัธยมศึกษาปีที่ 4 ที่ โรงเรียนบดินทรเดชา (สิงห์ สิงหเสนี) เมื่อทางโรงเรียนได้พานักเรียนไปทัศนศึกษาที่ตึกบริษัทคีตา และภูษิต ไล้ทอง สมาชิกของวงเฉลียง และโปรดิวเซอร์ของค่ายคีตาได้มาเห็นแววของอ้อมจึงได้ชักชวนให้เซ็นสัญญาเป็นนักร้องในสังกัดคีตา ได้ออกอัลบั้มแรก สุนิสา สุขบุญสังข์ ในคอนเซปต์เราคือลูกแก้ว มีเพลงฮิตที่ติดหูคนฟังมาจนทุกวันนี้ คือ ถอยดีกว่า และ อย่ายอมแพ้ และเป็นนักร้องหญิงคนที่ 2 ของไทย ที่มียอดขายเทปถึงล้านตลับ หลังจากนั้นก็ได้ออกเทปกับค่ายคีตาอีกหนึ่งชุด พร้อมรับงานภาพยนตร์ ละคร และถ่ายแบบอีกด้วยก่อนจะย้ายมาอยู่ค่ายแกรมมี่ (GMM Grammy ในปัจจุบัน) อ้อมได้ออกอัลบั้มเพลงกับค่ายในเครือแกรมมี่รวม 3 ชุด และยังได้เริ่มงานพิธีกรและนักจัดรายการวิทยุ ซึ่งกลายเป็นอาชีพหลักของเธอ
ปัจจุบัน อ้อม สุนิสา จัดรายการวิทยุประจำอยู่ที่คลื่น EFM ทุกวันจันทร์ - ศุกร์ เวลา 15.00 - 18.00 น.
ผลงานเพลง > อัลบั้มเดี่ยว

วางแผง 26 ธ.ค. 2533 : สุนิสา สุขบุญสังข์ (เราคือลูกแก้ว) - Kita Records
ถอยดีกว่า
หมดแรง
อย่ายอมแพ้
หน่อไม้
ดีแต่พูด
ทางรันเวย์
เด็กขม
เหงา
ปลอบเพื่อน
จะเหลืออะไร
พฤษภาคม 2535 : อารมณ์ (เนี้ยะ) - Kita Records
ลาก่อน
กว้างมากไป
ฉุนสิ
เสียเวลา
ดูไม่ออก
อย่าเลย
แม่บอก
ต่อไม่ติด
บอกได้ไหม
โลกส่วนตัว
6 กุมภาพันธ์ 2538 : มนัสจัง - Grammy
มนัสจัง!
เป็นกำลังใจ
ขอได้มั้ยพี่ชาย
ดอกหน้าวัว
(คุณ)น้า อย่าเรื่อยเปื่อย
เป็นฉันได้มั้ย
มุขเก่า
ไม่ต้องลำบากแล้ว
ไม่รู้สิ
หัวใจขอมา (ต้นฉบับ คริสติน่า อากีล่าร์)
13 มีนาคม 2540 : เพลงของเรา - Green Beans
Intro (เพลงของเรา Music Boy)
มันไม่ง่าย
เพลงของเรา
ของอย่างงี้
อึดอัน
ถ้าเธอหลอกฉัน
บันทึกหน้าหนึ่ง
INTERLUDE (มันไม่ง่าย JUNGLE)
กลับมาตรงนี้
บอกก็ไม่ฟัง
เหนื่อยแล้ว
มันไม่ง่าย
ด้วยหัวใจ
END TITLE (เพลงของเรา ORCHESTRA)
26 มิถุนายน 2544 : Sunisa - More Music
อย่ามายุ่งกับฉัน
อย่าเก็ก
ฉันจะอยู่กับเธอ
ค้น
ผิดที่ฉัน
แห้ว
พรุ่งนี้จะเข้าใจ
ความลับให้เธอ
ไม่มีทาง
ขอบคุณ
ผลงานเพลง > อัลบั้มพิเศษ

2538 : ที่ว่างของเธอ (รวมศิลปิน)
2540 : Two side two story (เพลงประกอบละคร ดวงไฟในพายุ, ทายาทคุณหญิง) ร่วมกับ ฟลุ๊ค เกริกพล มัสยวาณิช
2542 : Exchange1-2 (รวมศิลปิน)
2545 : ยินยอมพี่น้องร้องเพลง 2 อัสนี-วสันต์  (รวมศิลปิน)
2552 : เพลงตัวปลอม อัลบั้ม The Famous Five , A Tribute to Hydra (Revol Music Creations)
ผลงานเพลง > FEATURING

2545 : มาร์ชดีเจ (ไก่-สมพล ปิยะพงศ์สิริ)
2548 : แค่เข้าใจ (ลานนา คัมมินส์)
2549 : network busy (แก๊ก Prinky Groove)
2557 : นินจา (จีน กษิดิศ) ต้นฉบับ คริสติน่า อากีล่าร์
2561 : ฟัง [HYE Remix] (SIN)
ผลงานเพลง > อัลบั้มรวมเพลง

ลัดคิวมาฮิต
อ้อม สุนิสา สุขบุญสังข์ & เอ็ม สุรศักดิ์ วงศ์ไทย
Greatest Hits ยุ้ย-อ้อม
คู่หู DOUBLE HIT Mos & Aom
The very best of aom
ผลงานเพลง > ซิงเกิล

ไม่บอกรัก แต่รักมาก (ประกอบซิตคอม Love On Air)
ผลงานเพลง > คอรัส

อัลบั้มจินตนาการ (อัสนี-วสันต์)